        ROMÂNIA                                 
           
        

    JUDEŢUL IAŞI                         
       
MUNICIPIUL PAŞCANI                                                              

  CONSILIUL LOCAL                                                             
HOTĂRÂRE

privind interzicerea staţionării mijloacelor de transport bunuri sau persoane  pe raza municipiului Pascani
Consiliul Local al municipiului Paşcani, judeţul Iaşi;

Avand in vedere expunerea de motive a viceprimarul municipiului Pascani,  ca urmare a procesului verbal incheiat in sedinta Comisiei Tehnice de Organizare a Circulatiei in municipiul Pascani din 15.10.2008;


Având în vedere Rapoartele de avizare ale :

· Comisiei de prognoze economico-sociale, buget, finanţe, industrie si IMM-uri

· Comisiei juridice, ordine publica, drepturile omului si libertati cetatenesti din cadrul Consiliului Local al municipiului Pascani;

Avand in vedere raportul comun nr. 19468/5.11.2008,  intocmit de Compartimentul  Juridic si Contencios si de Compartimentul Patrimoniu si Contracte  din cadrul aparatului de specialitate al primarului;

Avand in vedere raportul  nr. 309/31.10.2008  intocmit de  catre  Serviciul Politie Comunitara;

           In baza dispozitiilor OUG 195/2002, privind circulatia pe drumurile publice, republicata, cu modificarile si completarile ulterioare;

Avand in vedere prevederile Legii nr. 421/2002 privind regimul juridic al vehiculelor fara stapan sau abandonate pe terenuri apartinand domeniului public sau privat al statului ori al unitatilor administrativ-teritoriale;
In conformitate cu prevederile OG nr. 2/2001, privind regimul juridic al contraventiilor, cu modificarile si completarile ulterioare;

           Având in vedere H.C.L. nr. 112/ 20.07.2008, privind constituirea Comisiei Tehnice de Organizare a Circulatiei in municipiul Pascani;

In conformitate cu prevederile art. 36 alin. (2) litera d) si  ale alin. (6) punctul 13 din Legea 215/2001, privind administratia publica locala, republicata, cu modificarile si completarile ulterioare;

In temeiul art. 45 alin. (1) din Legea 215/2001, privind administratia publica locala, republicata, cu modificarile si completarile ulterioare, 

H O T Ă R Ă Ş T E : 
Art. 1(1) Se interzice staţionarea pe domeniul public al municipiului Pascani a mijloacelor de transport pentru bunuri sau persoane definite în Anexa 1, parte integranta din prezenta hotarare.
(2) Acestea vor staţiona în locuri special amenajate aparţinând operatorului de transport (societate comercială sau persoană fizică).
(3) Mijloacele  de transport pentru bunuri sau persoane aflate in tranzit prin municipiul Pascani, vor stationa in locuri special  amenajate, amplasate la limita municipiului.

Art. 2 Pentru transportul de persoane, staţionarea este permisă numai în staţiile de îmbarcare/debarcare a călătorilor, aprobate de Primăria municipiului Pascani şi doar pentru preluarea călătorilor.
Art. 3 Prezenta hotărâre nu vizează activitatea de transport în regim de taxi, care este reglementată în mod special.
Art.
4 (1)Nerespectarea prevederilor prezentei hotărâri se sancţionează cu amendă  intre  1.000  lei si  1.500 RON.

              (2)Contravenientul poate achita pe loc sau în termen de 48 de ore de la data încheierii procesului verbal, ori după caz, de la data comunicării acestuia, jumătate din minimul amenzii prevăzuta de prezenta hotărâre, agentul constatator făcând menţiunea despre această posibilitate în procesul verbal de constatare şi sancţionare a contravenţiei.
                         (3) În cazul în care un vehicul ramâne stationat mai mult de 24 de ore peste termenul prevazut la alin. (2), se va aplica un tarif de stationare pe domeniul public sau privat al primariei de 100 RON/ zi.

Art. 5 Constatarea incalcarii prevederilor prezentei hotarari si aplicarea sanctiunilor prevazute conform Art. 4 din prezenta hotarare, se va face de catre Serviciul Politia Comunitara, Politia municipiului Pascani-Biroul Politie rutiera  si alte persoane imputernicite  prin Dispozitie a Primarului municipiului Pascani.
Art.6   Punerea în aplicare a prevederilor prezentei hotărâri va fi asigurată de Primarul municipiului Pascani prin Serviciul Politie Comunitara, Politia municipiului Pascani-Biroul Politie rutiera  si Serviciul Gospodarie Comunala.
Art. 7 Prezenta hotărâre va fi comunicată:

· Institutiei Prefectului judetului Iasi ;

· Primarului municipiului Pascani ;
· Viceprimarului  municipiului Pascani;
· Serviciului Gospodarie Comunala;

· Serviciului Politie Comunitara;

· Biroului municipal al Politiei Rutiere Pascani;

· Mass – media.

PRESEDINTE DE SEDINTA                                         CONTRASEMNEAZA

  CONSILIER ,                                                                       S E C R E T A R,

                        AFLOROAEI  DIONISIE                       Cons. Jr.  Mircea  Zuzan

    Nr. 211  

    Din  19.12.2008












ANEXA 1 
     la H.C.L nr.  211/19.12.2008  
privind interzicerea staţionării mijloacelor de transport bunuri sau persoane, pe raza municipiului Pascani
 
MIJLOACE DE TRANSPORT PENTRU BUNURI SAU PERSOANE
 
            În contextul acestei hotărâri, prin mijloace de transport pentru bunuri sau persoane, se înţelege orice autovehicul construit pentru a transporta persoane (autobuze, microbuze, autocare, etc.) precum şi orice autovehicul construit pentru a transporta mărfuri (autocamioane, izoterme, autotrenuri, autospeciale, etc.), indiferent de marcă, cu masa totala mai mare de 3,5 tone.
